text: "Aida" on muusikal, mille muusika on kirjutanud Elton John ja libreto Tim Rice. "Aidat" on mängitud Atlantas (1998), Chicagos (1999), Broadwayl (2000), Amsterdamis (2002) ja Tartus (2003). Etendamislugu "Aidat" esitati esimest korda 1. aprillil 1996 Disney filmistuudio juhtidele New Yorgi teatris New Amsterdam Theatre, mille Disney filmistuudio ostis ja renoveeris. Lauludest tehti demoülesvõte Elton Johni esituses. 16. novembril 1996 oli uus kuulamine teiste esitajatega. Tantsijaid "Aida" lavastuseks valiti 8. ja 9. detsembril 1997 ning lauljaid 11. ja 12. septembril. Valimine jätkus 1. aprillil ja mai esimesel nädalal 1998. Lavastuse esialgne eelarve oli 15 miljonit USA dollarit. Disney filmistuudio juhid ei olnud muusikali pealkirjaga rahul. 1998. aasta alguseks leiti uus pealkiri "Elaborate Lives". Lavastajaks oli määratud Robert Jess Roth ja koreograafiks Matt West. "Elaborate Lives" kuulutati välja 12. veebruaril 1998. Esietendus pidi toimuma Atlantas Alliance Theatre'is. Proovid algasid 21. juulil 1998 New Yorgis ja lõppesid 22. augustil. Seejärel algasid Atlantas lavaproovid. Mitteametlikud esitused algasid septembri alguses, ametlikud eelesietendused 17. septembril ning esietendus 7. oktoobril 1998. Aidat mängis Heather Headley ja Amnerist Sherie Rene Scott. Radamese osa täitis Hank Stratton. Lavakujundaja oli Stanley A. Meyer, valguskunstnik Natasha Katz ja kostüümikunstnik Ann Hould-Ward. Pärast Atlanta etendusi vahetati lavastaja, koreograaf ja kunstnikud välja. 4. detsembril 1998 teatati, et uus lavastaja on Robert Falls. Kunstnikuks valiti Bob Crowley ja koreograafiks Wayne Cilento. Muusikali nimeks võeti jälle "Aida". Chicagos Uues lavastuses jäid peaosasid mängima Heather Headleyle ja Sherie Scottile, Radamesi osa sai aga Adam Pascal. Enne Broadwayl näitamist otsustati ümber tehtud "Aidat" näidata kõigepealt Chicagos. Laulvaid tantsijaid valiti 23. ja 24. veebruaril New Yorgis. Proovid algasid 20. septembril 1999 New Yorgis ja jätkusid 23. oktoobril Chicagos. Eelesietendused algasid 12. novembril ning esietendus toimus 9. detsembril 1999. Chicago etendused kestsid 2000. aasta 9. jaanuarini. Broadwayl Broadway eelesietendused algasid 25. veebruaril 2000 ja esietendus oli 23. märtsil 2000. 17. augustil 2002 mängiti "Aidat" Broadwayl Palace Theatre'is 1000. korda. Broadway etenduse plaat ilmus 13. juunil 2000 ja see võitis 2001. aasta 21. veebruaril parima muusikaliplaadi Grammy auhinna. Ameerika Ühendriikide ringreis Ameerika Ühendriikide ringreisil laulis Aidat Simone, Amnerist Kelli Fournier ja Radamest Patrick Cassidy. Ringreisi eelesietendused algasid 27. märtsil 2001 Minneapolises ja esietendus oli 6. aprillil 2001. Etendused Minneapolises kestsid 22. aprillini 2001. Ringreis kestis augustini 2002. "Aida" ringreisilavastus kandideeris 2002 Broadway auhinnale National Broadway Theatre Award 9 kategoorias: parimale muusikalile, parimale partituurile, parimale muusikalilaulule ("I Know The Truth"), parimale muusikali meespeaosatäitjale (Patrick Cassidy Radamese osas), parimale muusikali naispeaosatäitjale (Simone Aida osas ja Kelli Fournier Amnerise osas), parimale lavastajale (Robert Falls), parimale kujundusele (Bob Crowley lavakujunduse eest ja Natasha Katz valguskujunduse eest) ja parimatele kostüümidele (Bob Crowley). Auhinnad jagati 20. mail 2002. "Aidale" langesid parima muusikali, parima lavastuse, parima naispeaosatäitja (Simone), parima naispeaosatäitja ja parima kujunduse auhind. 2002/2003 Ameerika Ühendriikide ringreis jätkus. Osades olid Paulette Ivory (Aida), Jeremy Kushnier (Radames), Lisa Brescia (Amneris), Robert Neary (Zoser) ja Eric L. Christian (Mereb). Ringreis peatus ka Torontos. Etendused kestsid 7. maist 31. maini 2003. Zoserit laulis Micky Dolenz. Hollandis 21. augustil 2001 esietendus hollandikeelne "Aida" Scheveningenis. Aida osas olid Chaira Borderslee, Carolina Dijkhulzen ja Leona Philippo. Radamest mängis Bastiaan Ragas, Amnerist Antje Monteiro, Zoserit Frans van Deursen ja Merebit Marlon David Henry. 2001. aasta detsembri lõpus ilmus plaat. Lavastus kandideeris viiele John Kraaijkampi muusikaliauhinnale: parimale muusikalile, parimale naispeaosatäitjale (Antje Monteiro), parimale naispeaosatäitjale (Bastiaan Ragas), kõige lootustandvamale meestalendile (Marlon David Henry) ja parimale tõlkele (Martine Bijl). Auhinnad jagati 22. aprillil 2002. "Aida" võitis parima meespeaosatäitja, parima tõlke ja parima muusikali auhinna. Tim Rice sai elutööauhinna. Eestis Eestis esietendus "Aida" Vanemuise teatri lavastusena 6. juunil Tartu Lauluväljakul. Produtsent oli Paavo Nõgene ja lavastaja Mati Unt, muusikajuht ja dirigent Tarmo Leinatamm, kunstnik Liina Keevallik, kostüümikunstnik Reet Ulfsak, valguskunstnik Palle Palmé, koreograaf oli Marge Ehrenbusch. Loo tõlkisid eesti keelde Hannes Villemson ja Peeter Volkonski. Peaosi laulsid Janika Sillamaa (Aida), Liisi Koikson (Amneris) ja Lauri Liiv (Radames). Zoserit mängis Tõnis Mägi. Koos koori ja orkestriga (Vanemuise orkester, ooperikoor, balletitrupp ning Toomas Lunge ansambel) oli laval 200 inimest. Kokku anti viis etendust. Lavastuse eelarve oli ligikaudu kolm miljonit krooni. Esietendusel oli 7500 vaatajat, sealhulgas Tim Rice isiklikult, kes pidas lavastust suurepäraseks. Lauljatest tõstis ta esile Lauri Liivi, pidades teda Broadway osatäitjast paremaks. Auhinnad Amnerise osatäitja Sherie Rene Scott sai auhinna Clarence Derwent Award, mida Actors' Equity annab välja kõige lootustandvamatele näitlejatele New Yorgis. Heather Headley (Aida) kandideeris ühingu Outer Critics Circle auhinnale väljapaistvale muusikalinäitlejannale. Bob Crowley kandideeris parima kostüümikujunduse Tony auhinnale ja võitis parima lavakujunduse Tony auhinna. Natasha Katz võitis parima valguskujunduse Tony auhinna. Heather Headley valiti parimaks muusikalinäitlejannaks ning tõotas eluaja Disney filmistuudio heaks töötada. Tim Rice ja Elton John võitsid parima originaal-muusikalipartituuri Tony auhinna, kuid ei saanud autasustamisel viibida. "Aidaga" seotud võitjate lavaleastumisel mängiti motiivi "Written In The Stars". Sisukokkuvõte Esimene vaatus Esimese vaatuse tegevus algab tänapäeval New Yorgi Metropolitani muuseumi Vana-Egiptuse ekspositsiooni juures. Välja on pandud ka suur kandiline kast, kuhu inimesi elusalt maeti. Seal on säilinud Vana-Egiptuse printsess Amneris. Kaks muuseumikülastajat; keda mängivad Aida ja Radamese osatäitja, lähevad haua juurde. Amneris astub vitriinist välja ja laulab, et kõik lood räägivad inimeste ekslikkusest ja armastusest. Lavapilt vahetub. Muuseum on kadunud, laval on ainult taust. Amneris teatab publikule, et see armastuslugu leidis aset Vana-Egiptuses. Muinasegiptlaste jaoks oli Niilus jõu allikas ning see tohtis kuuluda ainult neile. Sellepärast nad laastasid Nuubiat ning orjastasid sealsed sõjavangid. Taustal toimub rüüsteretk Nuubiasse. Amneris lahkub lavalt. Egiptuse kapten Radames on oma laeval, saabudes tagasi rüüsteretkelt Nuubiasse ning olles ühtlasi kaardistamisretkel. Kaardistamine on Radamese jaoks kõige tähtsam asi. Nuubia kuninga tütart printsess Aidat tuuakse koos teiste naisvangidega Radamese laeval Egiptusse. Vangivõtjad ei tea, kes ta on. Püüdes vabastada oma kaasmaalannasid ja iseennast, ründab Aida ühte valvurit. Tema mäss lämmatatakse kiiresti. Radames viib ta laeva sisse oma ruumidesse. Radames hoiatab Aidat, et kui too tahab ellu jääda, on tal parem käituda nagu ori. Aida ütleb, et Radames ei saa temast ega tema rahvast midagi aru. Radames ütleb, et kui Aida põgeneb, tuleb Radames ise talle järele. Aida vastab, et ta poleks arvanud, et Radames on sedasorti mees, kes jookseb iga naise järele. Kui laev on Egiptusse jõudnud, käsib Zoser, Radamese isa, vaarao järel teine mees riigis, viia vastsed orjad vasekaevandustesse, kus nad sureksid. Aida pilgu mõjul Radames sekkub ega lase vange kaevandusse saata, sest nad on naised ega peaks seal päevagi vastu. Radamest tervitab tema teener, nuubialasest nooruk Mereb. Radamese äraolekul oli ta müünud oma peremehe veini ja raha endale võtnud. Ta ütleb Radamesele, et vein läks halvaks, kuid peremees ei taha teda uskuda. Zoser ütleb Radamesele, et vaarao on suremas. Kui Radames on lahkunud, kutsub Zoser oma käsilased kokku, ning selgub, et Zoser on vaaraod mürgitanud. Radames otsustab kinkida Aida printsess Amnerisele toatüdrukuks, kuid mitte teda isiklikult külastada. Aidat printsessi juurde viies tunnistab Mereb, et tunneb Aidas ära Nuubia printsessi. Enne kui Mereb aastaid tagasi vangi võeti, oli tema isa kuninga nõuandja. Aida vannutab Merebit saladust hoidma ning varjama seda isegi teiste nuubialaste eest. Amneris on pettunud nii selle pärast, et kingituseks on veel üks toatüdruk, kui ka sellepärast, et Radames käib külas kõikide teiste, ainult mitte tema juures. Kuid Aida võidab moehullu Amnerise enda poole, väites, et teab salajast riiete värvimise viisi. Radamese tagasituleku auks korraldatud peol kuulutab vaarao, et Radames ja Amneris lõpuks abielluvad mõne päeva pärast, mis on Radamesele üllatuseks ja kohkumuseks. Ta tahtis jälle ekspeditsioonile minna, ent see abielu poleks lubanud teda enam kunagi Egiptusest lahkuda. Haigel vaaraol tuleb köhahoog peale ja ta kantakse ära. Kui kõik teised on lahkunud, vahetavad Radames ja Aida mõned sõnad ning avavad end teineteisele. Radames hakkab ennast haletsema. See on Aida meelest absurdne: Radames ei ole ori, kui saatus talle ei meeldi, peab ta seda muutma. Aida kõnnib minema, kuigi Radames käsib teda jääda. Amnerise ruumides pihib Amneris Aidale, kui raske on printsess olla. Ta peab inimeste ees teesklema ega saa olla tema ise ning elada, nagu ta soovib. Ta on mures isa läheneva surma pärast. Aida lohutab teda. Nad käituvad nagu sõbrannad. Radames astub äkki sisse, tuues ettekäändeks, et tahab Amnerisega öö veeta. Amneris ruttab voodisse. Radames jääb Aidaga jutlema. Ta palub sisuliselt andeks ning püüab välja uurida Aida päritolu. Amneris tuleb vihasena tagasi ja karjub Radamese peale. Radames hiilib uksest välja. Amneris on nõutu, küsides endalt, miks Radames, kes lapsena oli talle nii lähedane, on nüüd võõraks jäänud. Mereb veenab lõpuks Aidat külastama nuubialaste laagrit. Ta ei ole oma tõotust pidanud. Kõik nuubialased teavad, et printsess on Egiptuses. Aida ei julge minna, sest ta ei suuda nuubialasi aidata. Nuubialased tervitavad Aidat ning kingivad talle riidetükkidest kokku õmmeldud kuningliku rüü. Aida tõotab nende heaks midagi teha ja laseb end printsessina kohelda. Radames otsustab anda kogu oma varanduse Nuubiast pärit orjadele, sest kui ta küsis Aidalt, mida ta saab tema heaks teha, soovitas Aida aidata tema kaasmaalasi. Aida on Radamese sammust rabatud. Ka Mereb on rabatud. Amneris arvab, et tegemist on ettevalmistustega nende pulmadeks. Radames ei vaja enam oma varandust, sest ta hakkab elama vaarao palees. Ta palub, et Aida paluks tema nimel Radameselt vabandust. Aida ei taha seda teha, kuid Amneris palub tal teha seda kui sõber. Aida läheb Radamese juurde ning proovibki lihtsalt Amnerise palve täita, kuid nad ei suuda teineteisest lahkuda. Nad armastavad. Üks sõdur teatab Radamesele, et Nuubia kuningas on vangi võetud. Aida on vapustatud. Radames püüab teda lohutada, öeldes, et nende riigid on sõjas. Radames ütleb, et Aida peab lahkuma, ent annab talle oma amuleti, mis tagab talle läbipääsu, kui valvurid peaksid teda kinni pidama. Kui nuubialased saavad teada, et kuningas on vangi võetud, on nad lohutamatud. Aida kinnitab meile, et jumalad armastavad Nuubiat ning neid ei hävitata. Teine vaatus Teine vaatus algab lauluga "A Step Too Far", mis võtab kokku kolme peategelase tunded. Mereb viib Aida vangistatud isa juurde. Isa ei kiida mingil tingimusel heaks tütre suhteid Radamesega. Nad otsustavad kolmekesi, et lähevad amuleti abiga sadamasse, varastavad paadi ja lähevad Radamese ja Amnerise pulmade ajal Nuubiasse tagasi. Mõnest valvurist pääsevad nad mööda amuleti abiga, mõnele annab Mereb pistist, kasutades raha, mis ta on oma isanda tagant varastanud. Aidal on südametunnistusepiinad, kuid ta otsustab, et kohus oma rahva ees on tähtsam. Amneris otsib ärevusega Radamest. Kuni ta Radamest ootab, selgitab Zoser talle sõjaplaane. Amnerisele ei meeldi, et Egiptus peab enda õiguseks teiste maade vallitamist. Kui Radames tuleb, tahab Zoser temaga rääkida. Radames laidab maha Amnerise plaani, et see teda saadaks, kui ta järgmine kord rahva ette ilmub, ning annab talle uurida mõned plaanid, et tal oleks pärast Amnerisega millestki rääkida. Amneris on heitunud sellest, et nad peavad jututeemasid leiutama. Zoser püüab Radamesele nõu anda, öeldes, et ta võib oma suhet Aidaga jätkata alles pärast abiellumist. Radames teatab, et mingit abielu ei tule ning et ta armastab Aidat. Zoser on endast väljas, sest Radames ei taha osaleda vandenõus, mis peab Zoseri troonile viima. Kui Radames on välja tormanud, käsib Zoser oma meestel Aida üles otsida ja tappa. Nuubialased peidavad Aida vastu tema tahtmist ära. Üks teine tüdruk esitab end Aidana ja ta võetakse kaasa, et teda tappa. Kui Aida läheb palee juurde Radamesega kohtuma, kohtab ta Merebit. Mereb on vapustatud, et tema printsess laseb Egiptuse kaptenil ennast kasutada. Radames näeb kergendusega, et Aida ei olegi tapetud. Aida ütleb talle, et nad ei tohi enam kohtuda ja Radames peab abielluma Amnerisega. Egiptuse juhina saab Radames nuubialasi aidata ning võib-olla ainult sellepärast viisidki jumalad nad kokku. Radames ei rahuldu sellega, vaid tahab ka Aidat. Amneris kuulas jutuajamist salaja pealt. Ta ei tea, mida edasi teha: Radames ei armasta teda, Aida on reetnud tema usalduse ja sõpruse ning tema armastab ikka veel Radamest. Abiellumise katkestab uudis, et Nuubia kuningas on vangist põgenenud ja sadamasse teel. Radames ei luba kellelgi enne teda sadamasse minna ning kihutab paleest välja. Radames jõuab sadamasse parajasti siis, kui Mereb, Aida ja Nuubia kuningas paati astuvad. Alles nüüd saab Radames aru, et Aida on Nuubia printsess. Ta arvab, et Aida armastus oli teeseldud. Aida püüab meeleheitlikult selgitada, et tema armastus on ehtne, samal ajal kui isa kutsub teda paati. Saabub Zoser, kes on Radamese olukorrast kohkunud. Võitluse käigus tapetakse Mereb, ent Radames jõuab paadi kinnitusköied mõõgaga läbi raiuda, nii et Aida isa on väljaspool ohtu. Zoser põgeneb, kartes, et ta peab vastutama Radamese tegude eest ning et tema vandenõu avastatakse. Aida ja Radames võetakse vangi. Amneris läheb Radamest ja Aidat vanglasse vaatama. Radames ütleb talle, et on teda alati armastanud. Amneris palub tal oma tegusid kahetseda, lootes, et see hoiab ära surmanuhtluse. Radames keeldub. Aida palub Amneriselt vabandust, et ta varjas, kes ta on. Aida ütleb Amnerisele, et ta ei karda surma, mis tähendab vaid olla pimeduses elusalt maetud. Kui vaarao hakkab reeturite üle kohut mõistma, katkestab Amneris isa, nõudes, et temal oleks selles asjas voli otsustada, sest isa sureb varsti ning kõiki otsuseid hakkab tegema tema. Vaarao annab talle loa seda teha. Amneris ütleb, et ta teab, et oma kuritegude eest Egiptuse vastu peavad Aida ja Radames surema elusalt matmise läbi, aga ta otsustab, et nad tuleb panna ühte ja samasse hauda. Nii tehaksegi. Amneris selgitab publikule, et Radamese ja Aida eeskuju oli talle abiks, kui ta sai Egiptuse valitsejaks. Ta tegi lõpu Egiptuse ja Nuubia vahelisele sõjale. Lavale tuleb esimese pildi kujundus, muuseumisaal. Amneris läheb oma vitriini tagasi. Aida ja Radamese osatäitjad uurivad hauda. Kui eesriie langeb, siis nende pilgud kohtuvad. Muusika 23. märtsil 1999 ilmus "Aida" laulude plaat. Sellel olid järgmised palad (sulgudes lauljad): Another Pyramid (Sting) Written In The Stars (Taevasse kirjutatud; Elton John ja LeAnn Rimes) Easy As Life (Tina Turner koos Angelique Kidjoga) My Strongest Suit (Riietumiskunst on minu jõud; Spice Girls) I Know The Truth (Elton John ja Janet Jackson) Not Me (Boyz II Men) Amneris' Letter (Shania Twain) A Step Too Far (Elton John, Heather Headley, Sherie Scott) Like Father Like Son (Lenny Kravitz) Elaborate Lives (Heather Headley) How I Know You (James Taylor) The Messenger (Elton John ja Lulu) The Gods Love Nubia (Kelly Price) Enchantment Passing Through (Dru Hill) orkestrifinaal. Plaat jõudis Billboardi edetabelis 41. kohale. Esimene singel "Written In The Stars" Elton Johni ja LeAnn Rimesi esituses jõudis raadiotesse 25. detsembril 1998. Laul tõusis Billboardi "Adult Contemporary" edetabelis 22. kohalt 2. kohale, jäädes sinna neljaks nädalaks, ning püsis edetabelis ühtekokku 26 nädalat. Singel ilmus 22. veebruaril 1999 Suurbritannias ja 23. veebruaril Ameerika Ühendriikides. Laul ilmus Billboardi edetabelisse "Hot 100" 37. kohal ja püsis seal 10 nädalat; edetabelisse "Hot 100 Singles Sales" ilmus see 18. kohal ning jäi sinna 14 nädalaks. Teise singlina ilmus USAs "A Step Too Far" ainult raadios esitamiseks. Laul jõudis Billboardi edetabelisse "Adult Contemporary" 12. juunil 1999 25. koha loona ning jäi edetabelisse 10 nädalaks. Varia Novembri lõpus 2000 ilmus Michael Lasselli raamat "Elton John's & Tim Rice's AIDA : The Making of The Broadway Musical". Ajakirja Time 2000. aasta teatrilavastuste 10 parema edetabelis oli "Aida" kolmandal kohal ning oli üks kahest muusikalist. Vaata ka Tim Rice Berk Vaher Välislingid Romi Erlah, ”Aida” kired täidavad homme Tartu laululava – Postimees, 5. juuni 2003 Aida lisandus Undi haaremisse Meelis Kapstas, Heili Vaus-Tamm – Eesti Päevaleht, 9. juuni 2003 Romi Erlah, Mati Unt lavastab muusikali “Aida” – 17. jaanuar 2005, epl.ee Raimu Hanson, Vanemuine sai õiguse lavastada Elton Johni muusikal – postimees.ee, 18. november 2002 Aigi Viira, Aida osa laulab Janika Sillamaa – postimees.ee, 12. veebruar 2003 Muusikalid


Pihkva kuberner kutsub setusid Eestist ära kolima(107) Pihkva kuberner Andrei Turtšak andis korralduse töötada välja regionaalprogramm setude toetamiseks, mille üheks eesmärgiks oleks meelitada setusid Eestist ära kolima. Plaan sai teatavaks pärast Turtšaki visiiti ainsasse Petseri tagusesse setu talumuuseumi Radaja külas, vahendab Setomaa Valdade Liit infoagentuuri PAI. "Tahaksin, ootamata ära Venemaa valitsuse otsust setodele väikesearvulise põlisrahva staatuse andmisest, kinnitada oma programmi selle rahva säilitamiseks," sõnas Turtšak. "Erilist tähelepanu peab osutama setudele heade elutingimuste loomisele. Peame tegema nii, et noortel oleks sellel maal hea elada ja perspektiivis hakkaksid põlissetud Eestist meile kolima." Kuberner andis korralduse töötada välja ettepanek Radajal toimuva setu festivalile regionaalse festivali andmise staatus, mis tema meelest võimaldab suunata festivali korraldamiseks lisavahendeid. "Me ühtlasi jälgime setudele väikesearvulise põlisrahva staatuse kooskõlastamist Vene Föderatsiooni valitsuses, milleks on teinud ettepaneku regionaalarengu ministeerium," märkis kuberner. See leht on trükitud DELFI internetiväravast Aadress http://www.delfi.ee/archive/article.php?id=29602979


3. Puhta arengu mehhanismi kehtestamise alusel:


source: fineweb

text: Ekshibitsionism Laiemas mõttes on ekshibitsionism üldse psüühiline vajadus ennast eksponeerida; näiteks esineda, paljastada oma siseelu, näidata või esitada oma loomingut jmt. Ekshibitsionismi all seksuaalses mõttes võidakse mõista igasugust seksuaalse tagapõhjaga vajadust näidata oma suguelundeid, rindu, tuharaid, jalgu, aluspesu vms. Tänapäeva seksuoloogia peab seksuaalsuhtega kaasnevat ekshibitsionismi normaalse seksuaalsuse osaks. Psüühikahäirena defineeritakse ekshibitsionismi Rahvusvahelises haiguste klassifikatsioonis kui püsivat või korduvat kalduvust näidata oma suguelundeid avalikus kohas või võõrastele inimestele, enamasti vastassugupoolele ilma kavatsuseta võrgutada või saada lähemat kontakti. Tihti, kuid mitte vältimatult kaasneb enese demonstreerimisega seksuaalne erutus ja selle toiminguga samaaegselt masturbeeritakse. Ekshibitsionismi psüühikahäirena diagnoositakse enamasti meestel. Freudistliku psühhoanalüüsi raames väidetakse, et kalduvus ekshibitsionismiks tekib siis, kui poisslaps enam rinnapiimast ei toitu ja kui ta oma ema kehast võõrutatakse, nt pannakse omaenda voodisse eraldi magama, ei lubata enam igal ajal kaissu pugeda. Laps arvab sellega seoses, et ta on kõrvale tõrjutud ning leiab põhjuse oma ema omadest erinevates genitaalides. Neid hakkab ta näitama protestiks, et ema — ja laiemas plaanis: naissugu üldse — neid ja teda taas aktsepteeriks. Ekshibitsionismi seletamiseks on ka teisi teooriaid.


008000 ELi keskkonnastandardid kuuluvad maailma kõrgeimate hulka. EL ja liikmesriikide valitsused on seadnud selged eesmärgid Euroopa keskkonnapoliitikale kuni aastani 2020 ja visiooni sellele järgnevaks perioodiks (kuni aastani 2050). Teadusprogrammide, õigusaktide ja rahastamise abiga soovitakse ELi ohustatud liikide ja looduslike alade kaitseks, puhta joogi- ja suplusvee tagamiseks, õhukvaliteedi ja jäätmekäitluse parandamiseks ning ohtlike kemikaalide mõju vähendamiseks tehakse tööd mitmel rindel. Tänu keskkonnakaitsele ja innovatsioonile luuakse uusi ettevõtteid ja töövõimalusi, mis soodustavad uute investeeringute tegemist. Roheline majanduskasv on ELi poliitikas kesksel kohal ning selle eesmärk on tagada, et Euroopa majanduskasv oleks keskkonnahoidlik. ELil on võtmeroll ka kestliku arengu edendamisel kogu maailmas.


text: Paiknedes sobivalt Phuket vaatamisväärsused, rannad, sport alas, lubab Le Desir Resortel Sulle tõhusaima puhkekoha, et teha paus oma kiiretes päevades. Olles 10.0 km kaugusel linna keskusest ja 45 km kaugusel lennujaamast, võlub see 2-tärni hotell arvukalt külalisi igal aastal. Hästisäilinud miljöö ja lähedus kohtadele Ao Chalong kai, Ao Chalong jahtklubi, Friendship rand annavad sellele hotellile erilise šarmi. Le Desir Resortel pakub paljusid võimalusi, et rikastada Sinu viibimist Phuket's. Ekskursioonid, pesuteenus, suitsetamisala, transfeer lennujaamast hotelli ja tagasi, restoran on vaid mõned võimalustest, mis tõstab Le Desir Resortel esile teiste linna hotellide seast. Külalised võivad valida 12 toa seast, millest kõigist õhkub rahu ja harmooniat. Kas oled fitness'i entusiast või otsid vaid viisi end peale rasket päeva lõdvestada - meelelahutust leiad tippklassi teenuste hulgast, nagu massaaž. Naudi Le Desir Resortel ainulaadset teenindust ja mainekat asukohta.


text: Windows Fotogalerii on kavandatud automaatselt kuvama pilte ja videoid, mis on salvestatud arvuti kataloogi Pildid. Te saate muuta Fotogalerii sisu igal ajal, lisades või eemaldades kaustasid; see on mugav, kui te salvestate mõned pildid ja videod mujale kui arvuti kausta Pildid. Samuti on võimalik lisada üksikuid pilte ja videoid Fotogaleriisse ilma terve kausta lisamiseta. Kui lisate kausta Fotogaleriisse, siis kõik kaustas olevad pildid ja videod kuvatakse seal. Pidage meeles, et saate korraga lisada Fotogaleriisse ainult ühe kausta, nii et peate kordama neid samme iga kausta jaoks, mida soovite lisada. Avage suvand Windows fotogalerii, klõpsates nuppu Start, klõpsates nuppu Kõik programmid ning seejärel klõpsates nuppu Windows Fotogalerii. Klõpsake menüül Fail ja seejärel käsul Lisa kaust galeriisse. Klõpsake kaustal, mis sisaldab pilte ja videoid, mida soovite lisada ja seejärel klõpsake nuppu OK. Peaksite vältima teatud kaustade lisamist Fotogaleriisse. Kohaliku ketta kataloogi näiteks nimetatakse juurkaustaks, sest see esindab tervet kõvaketast. Selle kausta lisamine Fotogaleriisse muudab selle väga aeglaseks. Peaksite vältima kausta Windows ja teiste süsteemiasukohtade lisamist Fotogaleriisse sarnastel põhjustel. Võite lisada üksikuid pilte või videoid Fotogaleriisse ilma automaatselt teisi samasse kausta salvestatud faile kaasa arvamata. Avage kaust, mis sisaldab pilti või videod, mida soovite Fotogaleriisse lisada. Lohistage pilt või video kaustast Fotogalerii aknasse. Pilt või video on kopeeritud kausta Pildid ja automaatselt lisatud Fotogaleriisse. Fotogaleriisse saab lisada ainult pilte ja videoid. Kui püüate lisada muud tüüpi faili, siis see kopeeritakse kausta Pildid, kuid ei ilmu Fotogaleriisse. Pilte on mitut tüüpi, kuid mitte kõiki neid ei kuvata fotogaleriis. Näiteks ei kuvata fotogaleriis pilte, mille failinime laiend on .gif. Kui eemaldate kausta Fotogaleriist, siis te ei kustuta seda arvutist. Kui eemaldate kausta, siis Fotogalerii ei kuva enam pilte ja videoid, mis selles kaustas olid, kuid kaust jääb arvutisse alles. Te võite eemaldada lisatud kaustu Fotogaleriist igal ajal, kuid te ei saa eemaldada kaustu, mis on Fotogaleriis vaikimisi. Kausta eemaldamine takistab selle kuvamist Fotogaleriis. Kuigi on võimalik eemaldada kaustu Fotogaleriist, ei saa te eemaldada üksikuid pilte või videoid. Seevastu saate igal ajal kustutada pilte Fotogaleriist. Kui kustutate pildi, siis see kustutatakse arvutist nagu oleksite kustutanud selle kaustast Pildid. Lisaks ei ole võimalik eemaldada alamkausta ilma ülemtaseme kausta eemaldamiseta. Näiteks saate eemaldada kausta Perekond, mis eemaldab ka kõik alamkaustad. Ent te ei saa eemaldada kausta Lapsed või Vanavanemad. Paremklõpsake Navigeerimispaani kaustal, mida soovite eemaldada ja seejärel klõpsake käsku Eemalda galeriist. Fotogalerii on üks võimalus vaadata ja rühmitada pilte ja videoid. See kuvab pildid ja videod, mis te olete salvestanud kausta Pildid ja teistesse arvuti kaustadesse. See ei ole kaustade asendus arvutis. Ei tohiks kustutada pilte Fotogaleriist ega kaustast Pildid, kui just tegelikult ei taha neid pilte arvutist kustutada. Kui kustutate, siis need kustutatakse arvutist ja enam ei ilmu ei kausta Pildid ega Fotogaleriisse.


4) jäätmekottide korrashoiu eest vastutab jäätmevaldaja.


text: «Kui ikka ühendust ei saa, hakkab see kokkuvõttes mainele mõjuma. Jääb mulje, et ma üldse ei tööta,» pahandab Õhtulehe veergudel riigikogulane Margus Tsahkna, kelle sõnul mobiilsideoperaatorid küsivad teenuste eest kopsakaid summasid, ise ei aga vastuta millegagi eest. Tehnilise järelevalve ameti sideteenuste osakonna juhataja Oliver Gailani tõdemusel pole täheldatud märke kvaliteedi halvenemisest, ka pole viimasel ajal mingeid anomaaliaid. Elisa juhatuse liikme Andrus Hiiepuu kinnitusel tuleb kõnedekatkemisi ette, kuigi nende osakaal on suhteliselt madal. EMT raadiovõrgu ja transmissiooni osakonna juhataja Ermo Pohla arvates on levi Lõuna-Eesti kuplite vahel keerulisem kui Põhja-Eesti lagedatel väljadel ning igasse orgu ega nõkku ei saa maksimumtugevusega levi tagada. Pohla kinnitusel tekitavad leviprobleeme ka tormised tugeva tuulega äikeseilmad - kuna mastid on kõrged, võib äike mõnikord sinna sisse lüüa.


Seagripp nõudis Eestis 21. ohvri(24) Möödunud nädalal nõudis seagripp Eestis 21. ohvri, kelleks osutus 53-aastane riskirühma kuuluv mees. Möödunud nädalal sai positiivse kinnituse kolm A gripi proovi, neist kaks olid H1N1 ja 1 B gripp. Gripihooaja algusest on terviseameti nakkushaiguste laboris uuritud 2499 proovi uue gripi tekitaja suhtes. Positiivse kinnituse on saanud 881 uue gripi A(H1N1) proovi. Vaatamata sellele, et haigestumine 9. nädalal oli valdavalt seotud muude respiratoorseid viirusnakkusi põhjustavate viirustega, ei saa gripihooaega veel lõppenuks kuulutada. Möödunud nädalal lisandus üks uue gripi surmajuht, suri 53-aastane mees, kes kuulus riskirühma. Kokku on surnud 21 inimest, neist vanusrühmas 65+ kümme inimest, vanuses 28-65 kaheksa inimest ja kolm last (vanuses 3, 13 ja 14 a). Lahanguproove on uuritud uuele gripile 44 korral, neist 17 on olnud positiivsed, neljal juhul diagnoositi gripp haige eluajal. Aasta üheksandal nädalal (1-7. märts) haigestus ülemiste hingamisteede viirusnakkustesse 3069 inimest, seda on üheksa protsendi võrra vähem kui möödunud nädalal. Haigestumus 100 000 elaniku kohta oli 229 (8.nädalal- 238). Grippi haigestunute arv vähenes samal ajal 20 protsenti. Haigestunute seas on jätkuvalt enim kuni 5-aasta vanused lapsed, kuid nendegi hulgas hakkab haigestumine langema. Kuna gripiviiruse poolt põhjustatud hingamisteede haigusi on ainult sümptomite põhjal raske teistest respiratoorsetest haigustest eristada, siis palume arstidel mitte kaotada valvsust ja pöörata tähelepanu uue gripiga seotud haigestumisele ning jätkuvalt soovitame gripivastast vaktsineerimist. 7. märtsi seisuga on end uue gripi vastu vaktsineerinud esimese annusega 33 605 inimest, koos teise annusega on vaktsineeritud 49 892 inimest.


Tiia Tiik, minu blogi: Omastehooldajate infotund 15.08.2012 Omastehooldajate infotund 15.08.2012 Peale suvepausi kohtume jälle 15.augustil 2012 ikka samal kellaajal - algusega 13.00 ja samas kohas - Endla 59 (Tallinna Puuetega Inimeste Tegevuskeskuses). Kuna meeleolu on veel suvine, siis keerulisi teemasid me ei seekord ei käsitle. Eesti on tulvil huvitavaid inimesi ja seekordseks külaliseks on Eesti Muusikateraapia Ühingu esinaine-muusikaterapeut-psühholoog Annely Starkopf. Annely räägib sissejuhatuseks ülevaatlikult sellest teraapia vormist ja kutsub meid helidemaailma rännakule. Muusikateraapia ei eelda muusikalisi teadmisi, ega musikaalsust - nii, et kõik on oodatud! Ja nii nagu tavapäraselt kestab meie kokkusaamine 1,5-2 tundi ja tee-küpsised ootavad teid juba saabudes. Kel huvi ja võimalust, saab enne kokkusaamist lugeda internetis lisa muusikateraapiast, ühingust ja Annelyst: Rõõmsate kohtumisteni ja võtke kaasa ka oma tuttav omastehooldaja:) Lisainformatsioon: Pirjo Vaarmaa, projektijuht, MTÜ Inkotuba tel 55500290, koduleht: www.kuivaks.ee Omastehooldajad saavad kokku 2012.a. iga kuu kolmandal kolmapäeval, üritus on tasuta. Kooskäimisi toetab Tallinna Sotsiaal- ja Tervishoiuamet. Natuke nostalgiat tänasesse päeva! Tule tantsima linetantsu! Killukesi elust enesest - Jääaja keskus Jüri Ratase jalgrattavõistlusele! Eesti Invaspordi Liidu meistrivõistlustel Jõgeval MTÜde raamatupidamisest ja tegutsemisest Pärnus tibutantsu tantsimas ja festivalil Probleemsetest kivituvidest Tallinnas Puhkusest Itaalias on mälestused


source: CulturaX

text: Rohetiigri Akadeemia on keskkonnamõjude ja muutuste juhtimise teadmiste ja oskuste treeningprogramm ettevõtetele ja organisatsioonidele, kes soovivad parandada oma keskkonnasõbralikkust. Kümnekuulise akadeemia käigus omandavad osalejad teadmisi kliimamuutusest, ringmajandusest ja toote-teenuse elutsüklist ning õpivad nägema oma organisatsiooni tegevuse mõju keskkonnale. Akadeemia käigus tuvastab iga organisatsioon oma keskkonnamõju, seab keskkonnasõbralikkuse pikaajalised eesmärgid ning valib ühe põhitegevuse, mille keskkonnamõju uute töövõtetega vähendada. Akadeemia koolituspäevad toimuvad kord kuus. Koolitustel inspireerivad osalejaid keskkonna- ja muutuste juhtimise eksperdid. Lisaks esitlevad osalejad akadeemia kohtumistel oma organisatsioonides tehtud kodutöid. Koolituspäevadel omandavad osalejad oskused ja tööviisid, mida saavad oma asutuses iseseisvalt rakendada. Rohemuutuse käivitamisel või võimendamisel aitavad igat organisatsiooni nii keskkonna- kui ka muutusjuhtimise mentorid. Tuge saavad osalejad muidugi ka teistelt osalevatelt organisatsioonidelt ja oma kursusekaaslastelt. Akadeemia esimene lend startis septembris 2020. Esimeses lennus osaleb Rohetiigri pilootprogrammiga liitunud 15 Eesti ettevõtet ja avalikku asutust. Igast organisatsioonist osaleb akadeemias 1-2 särasilma ja juhtkonna liige.


Võta meiega ühendust


Rice: aeg Palestiina riigiks küps(24) USA välisminister Condoleezza Rice ütles, et aeg on küps Palestiina riigi rajamiseks ning see on üks USA tähtsamaid prioriteete.Läänekaldal koos Palestiina presidendi Mahmoud Abbasiga antud pressikonverentsil ütles Rice, et plaanitav rahvusvaheline rahukonverents on mõeldud tulemuste saavutamiseks, vahendab Deutsche Welle. Rice avaldas mõlemale poolele survet, et novembrikuiseks konverentsiks valmistataks ette lõplik rahuleping. Palestiinlased püüavad saavutada detailset ajakava riikluse loomiseks, samal ajal, kui Iisraeli peaminister Ehud Olmerti valitsus püüab läbirääkimisi hoida üldiste küsimuste tasemel. See leht on trükitud DELFI internetiväravast Aadress http://www.delfi.ee/archive/article.php?id=17171260


6. Konventsiooni artikli 4 lõike 6 kohaselt rakendab protokolliosaliste koosolekuna toimiv osaliste konverents turumajandusele üleminevale I lisas nimetatud osalistele selles protokollis ettenähtud kohustuste täitmist nõudes mõõduka paindlikkuse põhimõtet, välja arvatud käesolevas artiklis loetletud kohustuste suhtes.


Raamatukoi raamatupood -- Süsteem Hind € 20.18 Ostukorvi «Süsteem» on Eesti Kirjanike Liidu romaanivõistlusel 2015 äramärgitud teos, postapokalüptiline ulme, mille peamised tegevusliinid hargnevad kauges tulevikus Tartus ja Emajõe luhtadel. ISBN: 9789949504923


Valitsus eraldas päästjate Nepali saatmiseks 91 300 eurot(56) Valitsus otsustas tänasel erakorralisel sidevahendite teel toimunud istungil eraldada reservist 91 300 eurot päästemeeskonna lähetamiseks Nepali. Missiooni eesmärk on osaleda ÜRO poolt koordineeritavas päästemissioonis ja teostada maavärina piirkonnas erivahenditega otsingu ja päästetöid. Võimalusel toetatakse ka Eesti kodanike evakueerimist maavärinapiirkonnast, teatas valitsuse kommunikatsioonibüroo. Päästemeeskonda kuulub 15 inimest, nende hulgas ehitusinsener ja meditsiiniline tugi. Missiooni pikkus on kuni 12 päeva ning see toimub koostöös Soome päästemeeskonnaga, kes korraldab õhutranspordi Kuopiost Kathmandusse ja tagasi. 25. aprillil toimus Nepalis maavärin magnituudiga 7,9. Pärast seda on toimunud mitmeid järeltõukeid, mis on ületanud 7 magnituudi. ÜRO on käivitanud suuremahulise rahvusvahelise abi operatsiooni. Viimastel andmetel on tugeva maavärina tagajärjel hukkunud Nepalis üle 2400 inimese, sealhulgas teadaolevalt ka üks Eesti kodanik. Maavärina kese asus Nepali pealinnast Kathmandust 80 kilomeetrit loodes. See leht on trükitud DELFI internetiväravast Aadress http://www.delfi.ee/archive/article.php?id=71334171


Lapsevanemad, võtke eeskuju! Argo Ader pani arvutilembese poja suveks tööle | Elu Lapsevanemad, võtke eeskuju! Argo Ader pani arvutilembese poja suveks tööle (5) Ohtuleht.ee, 13. august 2018, 11:02 Argo Ader, Rasmus AderFoto: https://www.facebook.com/argo.ader Tänapäeval on paljud lapsevanemad hädas laste nutisõltuvusega. Tihtilugu peab põhjuseid otsima iseendast ja siinkohal aitab ainult peeglisse vaatamine. Kui aga lapse ekraanilembus ei ole seotud kuidagi lapsevanematega, on ka teisi lahendusi. Näiteks kulturist Argo Arder on enda teismeeas poja rakendanud suveks tööle, jõusaali. Argo sõnul on poja Rasmuse jaoks kõige tähtsam põhikooli edukas lõpetamine ning arvutimängudest eemale pääsemine. Jõusaalis on ranged reeglid ning üheks selleks on tõdemus, et nutiseadmed jäägu saali ukse taha. "Isa pakkus suvetööd ja võtsin sellest ettepanekust tuld," ütleb Argo Aderi 15aastane poeg. Isa Argo sõnul on Rasmuse tulekuga paranenud ka treenijate distsipliin jõusaalis: "Inimesed on hakanud rohkem korda hoidma, nad näevad, et kõik asjad on omadel kohtadel ja hoolitsevad ka ise korra eest rohkem." 18. aprill 2019, 08:20 Osta ära! Argo Ader pani ridaelamuboksi müüki Ema ärritus enda nutisõltlastest laste peale ja peksis nende tahvelarvutid vastu lauajalgu puruks Hõissa, pulmad! Argo Ader ja Maarja Kerner abiellusid suvetööd K 13. august 2018, 21:51 Tubli poiss ja tore, et isa sellist varianti üldse võimaldas. Zzzzzz 13. august 2018, 12:42 Häbi pole sellel Aderil ?


source: wikipedia

text: John Steinbeck (27. veebruar 1902 Salinas – 20. detsember 1968 New York) oli USA kirjanik. Tema tuntumad teosed on Pulitzeri preemia saanud "Vihakobarad", "Hommiku pool Eedenit" ning "Hiirtest ja inimestest". 1962. aastal pälvis Steinbeck Nobeli kirjandusauhinna. Elukäik John Ernst Steinbeck sündis USA California osariigis. Temas voolas saksa ja iiri verd. Lapsena elas Steinbeck väikses maakohas ja veetis suved rantšodes töötades. Seal puutus ta kokku ka immigrantidest töölistega ning sai aimu immigrandielu raskustest ja elu pahupoolest. Hiljem käsitles ta neid teemasid ka oma teostes, näiteks romaanis "Hiirtest ja inimestest". 1919. aastal hakkas John Stanfordi ülikoolis bioloogiat õppima, 1925. aastal visati ta ülikoolist välja ning pidi leiba teenima väga erinevates ametites. Californias kalakasvanduses töötades tutvus ta Carol Henninguga. Steinbeck ja Henning abiellusid 1930. aasta jaanuaris ning elasid Steinbecki isa suvilas. Tänu vanemate poolt tagatud tasuta elamisele ja rahalisele abile sai Steinbeck viimaks kirjutamisele keskenduda. 1942. aastal lahutati Steinbecki ja Henningu abielu. Samal aastal abiellus Steinbeck Gwyndolyn Congeriga. Sellest abielust sündisid Steinbecki pojad Thomas Myles Steinbeck (1944–2016) ja John Steinbeck IV (1946–1991). 1943. aastal osales Steinbeck teises maailmasõjas sõjakorrespondendina. Ta viibis Vahemere ümbruses, kuid sai 1944. aastal Põhja-Aafrikas vigastada ja pöördus tagasi koju. 1948. aastal lahutati ka Steinbecki teine abielu. Samal ajal suri tema hea sõber Ed Ricketts ning Steinbecki sõnul põhjustas see sügavat depressiooni. 1949. aastal tutvus Steinbeck Elaine Scottiga, kellest sai kirjaniku kolmas abikaasa. See abielu kestis kuni mehe surmani 1968. aastal. Steinbeck suri südamerikke tõttu ning vastavalt kirjaniku soovile tema põrm tuhastati. Urn maeti Salinase kalmistule Steinbecki vanemate lähedusse. 2004. aastal maeti sinna ka Elaine Steinbeck. Kirjanduslik tegevus Steinbecki ideoloogilises mõttes mõnevõrra heitliku, ent alati meisterliku loomingu võlu seisneb tema humaanses ja targas lähenemises oma kangelastele, kodanikutunde erksuses, psühholoogilise haarde sügavuses ja võrratus, põhiliselt leebes huumoris, mis tihti teravneb lõikavaks irooniaks. Tema teoseid läbivale loodusromantikale sekundeerib kohatine kaldumine idüllilisusse ja sentimentaalsussegi. Kogu tema loomingut ilmestab usk püsivaisse väärtustesse ja nende otsimine kalestuvas nüüdismaailmas. Steinbecki esimene kriitikute tunnustuse pälvinud romaan oli 1935. aastal ilmunud "Tortilla kõrgendik" (Tortilla Flat; e.k. ka "Tortilla Flati agul"). Teos kirjeldab kodutute noorte meeste seiklusi Montereys pärast esimest maailmasõda. Steinbeck võrdleb neid iroonilises võtmes müütiliste rüütlitega, kes ei hooli Ameerika ühiskonna kommetest ja moraalinormidest ning kelle elu keskmes on vein ja lõbustused. Teose ainetel valmis 1942. aastal ka samanimeline film. 1937. aastal ilmunud "Hiirtest ja inimestest" on traagiline lugu kahe immigrandist töölise elust ja unistustest. 1962. aasta Nobeli auhinna tseremoonial kirjeldati teost kui "väikest meistriteost" Ka romaani põhjal valminud teatrilavastust saatis suur edu. Steinbeck keeldus lavastust vaatamast, öeldes, et tema enda ettekujutus teosest on juba täiuslik ja see, mida ta laval näeks, oleks igal juhul pettumus. 1939. aastal valmis Hollywoodis ka samanimeline film. Edule järgnes 1939. aastal "Vihakobarad", mida peetakse Steinbecki parimaks teoseks. Ilmumise aastal oli tegu suurima läbimüügiga ilukirjandusraamatuga USA-s. Romaan põhineb Steinbecki kirjutatud ajaleheartiklitel, mis käsitlesid immigrantidest töölisi. 1940. aastal pärjati teos Pulitzeri preemiaga. Romaani põhjal valmis ka film, mille peaosaline Henry Fonda oli nomineeritud parima näitleja Oscarile. "Vihakobarad" pälvis ka negatiivset vastukaja. Selle põhjuseks olid Steinbecki poliitilised vaated, kapitalismi negatiivses võtmes kirjeldamine ning tööliste raskustele kaasatundmine. 1939. augustis keelati teos riigi rahastatavates koolides ja raamatukogudes, ning väideti, et romaan on ebasünnis ega kajasta riigis valitsevat olukorda adekvaatselt. Keeld kestis 1941. aasta jaanuarini. Ed Ricketts 1930. ja 1940. aastatel mõjutas Ed Ricketts oluliselt Steinbecki loomingut. Nad võtsid sageli ette väikseid reise California rannikul, et Steinbeckile kirjutamisest puhkust anda, ning kogusid loodusmeeneid, mida Ricketts elatise teenimiseks müüs. Ricketts on mitme Steinbecki tegelase prototüüp, näiteks on tema pealt sündinud Ricketts Doc romaanis "Karbitänav". Sel perioodil käsitles Steinbeck oma teostes sageli ka looduse ja ökoloogiaga seotud teemasid. Rickettsi eluloo autori hinnangul langes Steinbecki teoste tase pärast Rickettsi surma 1948. aastal. Ainsaks erandiks pidas ta romaani "Hommiku pool Eedenit". Teine maailmasõda 1943. aastal töötas Steinbeck Teises maailmasõjas New York Herald Tribune'i sõjakorrespondendina. Steinbeck naasis sõjast mitme šrapnellihaava ja psüühilise traumaga. Nagu ikka, ravis Steinbeck end kirjutamisega. Näiteks kirjutas ta Alfred Hitchcocki filmile "Päästepaat" (Lifeboat, 1944) stsenaariumi. Hiljem nõudis Steinbeck oma nime eemaldamist filmi lõputiitritest, sest tema arvates oli filmi lõppversioonil rassistlik alatoon. 1945. aastal kirjutas Steinbeck koos Jack Wagneriga filmi "A Medal for Benny" stsenaariumi. 1945. aastal valmis romaan "Karbitänav" (Cannery Row), mis oli inspireeritud Steinbecki koduigatsusest Monterey järele. Teos osutus nii populaarseks, et 1958. aastal nimetati selle tegevuspaik – Ocean View Avenue Montereys – ümber Cannery Row'ks. Pärast sõja lõppu kirjutas Steinbeck jutustuse "Pärl", mis samuti kinolinale jõudis. Filmivõtetel Mehhikos sai Steinbeck inspiratsiooni ka järgmise filmistsenaariumi jaoks. "Viva Zapata" režissöör oli Elia Kazan ning peaosi mängisid Marlon Brando ja Anthony Quinn (kes sai 1952. aastal rolli eest parima kõrvalosa Oscari). New York 1950. aastal abiellus Steinbeck viimast korda. 1952. aastal hakkas ta kirjutama romaani "Hommiku pool Eedenit". Steinbeck pidas seda oma parimaks romaaniks. Koostöös režissöör Elia Kazaniga jõudis "Hommiku pool Eedenit" ka kinolinale. Selles filmis tegi oma esimese suurema filmirolli James Dean. "Teekond Charley'ga" on reisikiri, mis kirjeldab Steinbecki ja tema puudli Charley reisi Ameerikas 1960. aastal. Selles teoses tunneb Steinbeck kahetsust kaotatud nooruse ja juurte pärast. Ühtlasi kiidab ja kritiseerib ta Ameerikat. Steinbecki poja Tomi sõnul võttis isa reisi ette, sest teadis, et on suremas ning soovis veel viimast korda Ameerikat näha. Steinbecki viimaseks jäänud romaan "Me tusameele talv" ilmus 1961. aastal. Teos räägib Ameerika Ühendriikide moraalsest allakäigust peategelase Ethani silmade läbi. Teos ei pälvinud kriitikute tunnustust. Kuigi paljud said aru romaani olulisusest, oldi siiski pettunud, et teos ei sarnanenud "Vihakobaratega". Kuue viimase eluaasta jooksul ei kirjutanud Steinbeck enam ühtegi romaani. Arvatakse, et põhjuseks oli viimasele romaanile osaks saanud jahe vastuvõtt ja kriitikute protest pärast Steinbeckile Nobeli auhinna määramist. 1964. aastal pälvis Steinbeck riigi ühe kõrgeima autasu – Presidendi Vabadusmedali. Teosed Romaanid "Hiirtest ja inimestest" "Vihakobarad" "Karbitänav" "Hommiku pool Eedenit" "Me tusameele talv" "Oli kord sõda" Reisikirjad "Teekond Charley'ga. Ameerikat otsimas" Jutustused "Pärl" Teosed eesti keeles "Pärl" (The Pearl; novell). Tõlkinud Edith Roks, LR 1957, nr 13 "Tortilla kõrgendik; Kuu on madalal" (Tortilla Flat; The Moon Is Down; lühiromaanid). Tõlkinud Ilmar Külvet, Eesti Kirjastus Orto, Toronto 1961 "Krüsanteem" (novell) – raamatus "Broadway öö" (valimik ameerika novelle), Eesti Riiklik Kirjastus 1962, lk 133–144 "Me tusameele talv" (The Winter of Our Discontent; romaan). Tõlkinud Harald Rajamets, LR 1963, nr 48–51; 2. trükk: Eesti Raamat 1982; 3. trükk: sari "Pegasuse klassika", Pegasus, 2007 "Vihakobarad" (The Grapes of Wrath; romaan). Tõlkinud Juhan Lohk. Sari "XX sajandi raamat", Eesti Riiklik Kirjastus, Tallinn 1964 "Teekond Charley'ga Ameerikat otsimas" (Travels with Charley in Search of America; reisikiri). Tõlkinud Johannes Seppik, Eesti Riiklik Kirjastus, Tallinn 1964 "Karbiküla" (Cannery Row; romaan). Tõlkinud Harry Ingelman. Orto, Toronto 1967 "Kirelõõm" (Burning Bright; dramaatiline jutustus). Tõlkinud Vilma Jürisalu. Kuldsulg, Tallinn 1994 "Tortilla Flati agul" (Tortilla Flat; romaan). Tõlkinud Maia Planhof. Eesti Raamat, Tallinn 1995 "Hommiku pool Eedenit" (East of Eden; romaan). Tõlkinud Pille Runtal; järelsõna: David Wyatt. Varrak, Tallinn 2001 "Karbitänav" (Cannery Row; romaan). Tõlkinud Kalevi Kvell. Elmatar, Tartu 2007 "Hiirtest ja inimestest" (Of Mice and Men; jutustus). Tõlkinud Udo Uibo. Sari "Pegasuse klassika", Tallinn 2007 Tunnustus 1939 – valiti Ameerika Kunstide ja Kirjanduse Akadeemia liikmeks 1940 – Pulitzeri preemia 1962 – Nobeli kirjandusauhind Viited Kirjandus Erna Siirak, "John Steinbeck eesti lugeja laual" – Looming 1964, nr 11, lk 1735–1743 Urve Lehtsalu, "Steinbecki kõnekujundid eesti keeles" (tõlkearvustus) – Keel ja Kirjandus 1966, nr 4, lk 251–255 "20. sajandi väliskirjandus", Valgus, Tallinn 1971, lk 582–586 Välislingid Katkendeid John Steinbecki loomingust Eesti Raadio arhiivist Jüri Ehlvest. Vihastamapanev John Steinbeck, Eesti Päevaleht, 22. veebruar 2002 Ameerika Ühendriikide kirjanikud Nobeli kirjandusauhinna laureaadid Sündinud 1902 Surnud 1968


TNM0S10-0004P1L - ITT CANNON - Circular Connector, Reversed, Trident Neptune Metal Series > TNM0S10-0004P1L TNM0S10-0004P1L - TNM0S10-0004P1L Datasheet 1+ 15,05 € 5+ 14,51 € 10+ 13,97 € 25+ 12,91 € 50+ 10,03 € Veel hinnateavet ... 1+ 22,53 € 5+ 21,41 € 10+ 20,28 € 25+ 18,23 € 50+ 17,87 € Veel hinnateavet ... 1+ 15,67 € 5+ 15,17 € 10+ 14,66 € 25+ 14,16 € Veel hinnateavet ... 10+ 0,383 € 100+ 0,364 € 500+ 0,344 € 1000+ 0,31 € 2500+ 0,304 € 5000+ 0,298 € Veel hinnateavet ... 1+ 3,23 € 10+ 2,96 € 50+ 2,71 € 100+ 2,52 € 150+ 2,39 € 250+ 2,34 € Veel hinnateavet ... 331 laos järgmisel päeval kohaletoimetamiseks (ladu: UK) 331 UK Tellige enne 19:00 (ümberkeritud toodetele 18:30) E–R (välja arvatud riiklikel pühadel) 75+ 10,75 €